Fernando Arcega Aperte (Zaragoza, 30 de setiembre de 1960) ye un chugador de baloncesto aragonés actualment retirato. Chugó en os equipes de baloncesto d'o CN Helios y o Club Basquet Zaragoza. Estió internacional con a selección espanyola de baloncesto partecipando en dos Chuegos Olimpicos aconsiguiendo una medalla d'archent en os Chuegos Olimpicos de Los Angeles 1984 y un diploma olimpico con o quatreno puesto en Seúl 1988, a mas a mas de dos medallas en o Campionato d'Europa de Baloncesto, una d'archent en Francia 1983 y atra de bronze en Italia 1991.